**Naziv obveznika:** Općina Tučepi  
**RKP broj:** 29566  
**Matični broj:** 02836343  
**OIB:** 03720208237  
**Pošta i mjesto:** 21325 Tučepi  
**Adresa sjedišta:** Kraj 39 A  
**Razina:** 22 – Proračun jedinice lokalne i područne (regionalne) samouprave  
**Razdjel:** nema razdjela  
**Šifra djelatnosti:** 8411 – Opće djelatnosti javne uprave  
**Šifra općine:** 593  
**Oznaka razdoblja:** 2024-12

**BILJEŠKE UZ FINANCIJSKE   
IZVJEŠTAJE   
za razdoblje siječanj – prosinac 2024.**

**UVOD**

U skladu s odredbama Pravilnika o financijskom izvještavanju u proračunskom računovodstvu (Narodne Novine, br. 37/22) i Okružnice o sastavljanju, konsolidaciji i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje 1. siječnja do 31. prosinca 2024. godine od Ministarstva financija (KLASA: 400-02/24-01/19, URBROJ: 513-05-03-25-4 od 14. siječnja 2025. godine), sastavljen je Financijski izvještaj Općine Tučepi za razdoblje siječanj - prosinac 2024. godine koji se sastoji od:

* Izvještaja o prihodima i rashodima, primicima i izdacima (Obrazac PR-RAS),
* Bilance (Obrazac BIL),
* Izvještaja o rashodima prema funkcijskoj klasifikaciji (Obrazac RAS-funkcijski),
* Izvještaja o promjenama u vrijednosti i obujmu imovine i obveza (Obrazac P-VRIO),
* Izvještaja o obvezama (Obrazac OBVEZE) i ovih
* Bilješki.

**IZVJEŠTAJ O PRIHODIMA I RASHODIMA, PRIMICIMA I IZDACIMA**

Bilješka broj 1 – Prihodi i primici / rashodi i izdaci

Ukupni prihodi i primici (šifra X678) u izvještajnom razdoblju su ostvareni u iznosu od 2.460.027,91 EUR ili 25,80 % više u odnosu na ostvarenje u prethodnoj godini (ostvareno povećanje u eurima iznosi 504.198,41 EUR). U 2024.godini ostvareni su prihodi poslovanja (6) dok prihodi od prodaje nefinancijske imovine (7) i primici od financijske imovine i zaduživanja (5) nisu ostvareni. U Tablici 1. je, radi usporedbe, prikazano ostvarenje prihoda i primitaka Općine Tučepi u razdoblju od zadnjih pet godina.

Tablica 1. Ostvarenje prihoda i primitaka Općine Tučepi razdoblju 2020. do 2024. godine

|  |  |  |  |  |
| --- | --- | --- | --- | --- |
| Godina | Prihodi poslovanja | Prihodi od prodaje nefinancijske imovine | Primici od financijske imovine i zaduživanja | UKUPNO |
| 2020. | 1.434.836,82 | 18.043,91 | 63.616,34 | 1.516.497,07 |
| 2021. | 1.652.169,59 | 9.760,16 | 0,00 | 1.661.929,75 |
| 2022. | 1.782.469,08 | 0,00 | 0,00 | 1.782.469,08 |
| 2023. | 1.950.312,86 | 5.516,64 | 0,00 | 1.955.829,50 |
| 2024. | 2.460.027,91 | 0,00 | 0,00 | 2.460.027,91 |

Ukupni rashodi i izdaci (šifra Y345) u izvještajnom razdoblju su izvršeni u iznosu od 2.097.940,62 EUR ili 37,00 % više u odnosu na izvršenje u prethodnoj godini (razlika u eurima iznosi 566.457,53 EUR). Unutar ukupnih rashoda i izdataka, rashodi poslovanja u 2024. godini izvršeni su u ukupnom iznosu od 1.864.411,68 EUR, rashodi za nabavu nefinancijske imovine izvršeni su u iznosu od 233.528,94 EUR dok izdaci za financijsku imovinu i otplate zajmova nisu ostvareni. U Tablici 2. je, radi usporedbe, prikazano izvršenje rashoda i izdataka Općine Tučepi u razdoblju od zadnjih pet godina.

Tablica 2. Izvršenje rashoda i izdataka Općine Tučepi u razdoblju 2020. do 2024. godine

|  |  |  |  |  |
| --- | --- | --- | --- | --- |
| Godina | Rashodi poslovanja | Rashodi za nabavu nefinancijske imovine | Izdaci za financijsku imovinu i otplate zajmova | UKUPNO |
| 2020. | 1.135.782,25 | 499.317,57 | 0,00 | 1.635.099,82 |
| 2021. | 1.238.993,70 | 339.562,32 | 0,00 | 1.578.556,02 |
| 2022. | 1.243.333,22 | 108.338.94 | 44.344,52 | 1.396.016,68 |
| 2023. | 1.487.897,43 | 43.585,66 | 0,00 | 1.531.483,09 |
| 2024. | 1.864.411,68 | 233.528,94 | 0,00 | 2.097.940,62 |

Tablica 3. Ukupni prihodi i rashodi, primici i izdaci u 2024. godini (u EUR)

|  |  |  |  |  |
| --- | --- | --- | --- | --- |
| Račun | OPIS | Ostvareno prethodne godine | Ostvareno tekuće razdoblje | Indeks |
| *1* | *2* | *3* | *4* | *5* |
| 6 | Prihodi poslovanja | 1.950.312,86 | 2.460.027,91 | 126,14 |
| 7 | Prihodi od prodaje nefinancijske imovine | 5.516,64 | 0,00 | - |
| 8 | Primici od financijske imovine i zaduživanja | 0,00 | 0,00 | - |
|  | UKUPNO | 1.955.829,50 | 2.460.027,91 | 125,80 |
| 3 | Rashodi poslovanja | 1.487.897,43 | 1.864.411,68 | 125,30 |
| 4 | Rashodi za nabavu nefinancijske imovine | 43.585,66 | 233.528,94 | 535,80 |
| 5 | Izdaci za financijsku imovinu i otplate zajmova | 0,00 | 0,00 | - |
|  | UKUPNO | 1.531.483,09 | 2.097.940,62 | 137,00 |
| 922 | Višak prihoda i primitaka | 424.346,41 | 362.087,29 | 85,30 |
| 922 | Manjak prihoda i primitaka - preneseni | 47.328,20 | 0,00 | - |
| 922 | Višak prihoda i primitaka – preneseni | 0,00 | 377.018,21 | - |
| 922 | Višak prihoda i primitaka raspoloživ u sljedećem razdoblju | 377.018,21 | 739.105,50 | 196,00 |

Bilješka broj 2 - PRIHODI POSLOVANJA

Prihodi poslovanja (6) ostvareni su u iznosu od 2.460.027,91 EUR. U tablici koja slijedi daje se pregled ostvarenih prihoda poslovanja za razdoblje 1-12 2024. godine.

Tablica 4. Ostvarenje prihoda poslovanja Općine Tučepi za 2024. godinu

|  |  |  |  |  |
| --- | --- | --- | --- | --- |
| Račun | Opis | 2023. | 2024. | Indeks |
| 6 | PRIHODI POSLOVANJA | 1.950.312,86 | 2.460.027,91 | 126,14 |
| 61 | Prihodi od poreza | 1.240.986,29 | 1.613.210,67 | 129,99 |
| 63 | Pomoći iz inozemstva i od subjekata unutar općeg proračuna | 4.447,55 | 93.480,00 | 2.101,83 |
| 64 | Prihodi od imovine | 39.391,11 | 159.751,45 | 405,55 |
| 65 | Prihodi od upravnih i administrativnih pristojbi, pristojbi po posebnim propisima i naknada | 646.677,60 | 586.442,85 | 90,69 |
| 68 | Kazne, upravne mjere i ostali prihodi | 18.810,31 | 7.142,94 | 37,97 |

U odnosu na ostvarenje prihoda poslovanja prethodne godine bilježi se povećanje za 26,14 %. U strukturi ovih prihoda najznačajniju stavku čine prihodi od poreza s udjelom od 65,58 %, slijede prihodi od upravnih i administrativnih pristojbi i po posebnim propisima s udjelom od 23,84 %, prihodi od imovine s udjelom od 6,49 %, pomoći od subjekata unutar općeg proračuna s udjelom 3,80 % i prihodi od kazni sa udjelom od 0,29 %.

Prihodi od poreza ostvareni su u iznosu 1.613.210,67 EUR što, u odnosu na ostvarenje prethodne godine, predstavlja povećanje od 29,99 %. Prihodi od poreza uključuju: prihode od poreza na dohodak, prihode od poreza na imovinu te prihode od poreza na robu i usluge. Detaljno ostvarenje prihoda od poreza prikazano je u sljedećoj tablici.

Tablica 5. Ostvarenje prihoda od poreza u 2024. godini

|  |  |  |  |  |
| --- | --- | --- | --- | --- |
| Račun iz rač. plana | Naziv stavke | Ostvareno u izvješt. razd. preth. godine | Ostvareno u izvješt. razd. tekuće godine | Indeks (5/4) |
| *1* | *2* | *4* | *5* | *6* |
| 61 | Prihodi od poreza | 1.240.986,29 | 1.613.210,67 | 129,99 |
| 611 | Porez i prirez na dohodak | 730.016,57 | 1.045.787,48 | 143,26 |
| 6111 | Porez i prirez na dohodak od nesamostalnog rada | 444.922,04 | 581.375,40 | 130,67 |
| 6112 | Porez i prirez na dohodak od samostalnih djelatnosti | 71.225,88 | 107.371,14 | 150,75 |
| 6113 | Porez i prirez na dohodak od imovine i imovinskih prava | 209.817,93 | 249.925,62 | 119,12 |
| 6114 | Porez i prirez na dohodak od kapitala | 54.654,61 | 129.670,77 | 237,25 |
| 6117 | Povrat poreza i prireza na dohodak po godišnjoj prijavi | 50.603,89 | 22.555,45 | 44,57 |
| 613 | Porezi na imovinu | 416.151,54 | 468.201,51 | 112,51 |
| 6131 | Stalni porezi na nepokretnu imovinu | 249.476,13 | 261.425,22 | 104,79 |
| 6134 | Povremeni porezi na imovinu | 166.675,41 | 206.776,29 | 124,06 |
| 614 | Porezi na robu i usluge | 94.818,18 | 99.221,68 | 104,64 |
| 6142 | Porez na promet | 94.818,18 | 99.221,68 | 104,64 |

Prihodi od poreza i prireza na dohodak (611) u izvještajnom razdoblju su ostvareni u iznosu od 1.045.787,48 EUR i bilježe povećanje u odnosu na prethodnu godinu za 43,26 %. Ostvareni prihodi od poreza i prireza na dohodak uključuju:

* 61111 - Porez i prirez na dohodak od nesamostalnog rada i drugih samostalnih djelatnosti u iznosu od 581.375,40 EUR;
* 61121 – Porez i prirez na dohodak od obrta i s obrtom izjednačenih djelatnosti, na dohodak od slobodnih zanimanja, na dohodak od poljoprivrede i šumarstva i drugih djelatnosti u iznosu od 81.214,12 EUR;
* 61123 - Porez i prirez na dohodak od drugih samostalnih djelatnosti koje se povremeno obavljaju u iznosu od 26.157,02 EUR;
* 61131 – Porez i prirez na dohodak od imovine i imovinskih prava u iznosu od 77.601,18 EUR;
* 61132 - Porez i prirez na dohodak od iznajmljivanja stanova, soba i postelja putnicima i turistima u iznosu od 172.324,44 EUR;
* 61141 – Porez i prirez na dohodak od dividendi i udjela u dobiti u iznosu od 125.350,70 EUR;
* 61143 – Porez i prirez po odbitku na dohodak od kamata u iznosu od 4.320,07 EUR;
* 61171 – Povrat poreza i prireza po godišnjoj prijavi u iznosu od 22.555,45 EUR.

U 2024.godini došlo je do znatnog povećanja naplate prihoda od poreza na dohodak u odnosu na prošlu godinu (za 29,90%). Povećani su prihodi od poreza na dohodak od nesamostalnog rada (povećan broj zaposlenih i povećanje plaća), porezi od samostalnih djelatnosti, porezi na dohodak od imovine i imovinskih prava (povećana naplata poreza od iznajmljivanja stanova, soba i postelja) a najznačajnije su povećani prihodi od poreza na dohodak od kapitala ( porez na dohodak od dividendi i udjela u dobiti). Porezi na imovinu u izvještajnom razdoblju su ostvareni u iznosu od 468.201,51 EUR, odnosno 12,51% više u odnosu na prethodnu godinu. Stalni porezi na nepokretnu imovinu (porez na korištenje javnoprometnih površina) naplaćeni su u nešto većem iznosu u odnosu na prošlu godinu. U ovom periodu značajno su povećani prihodi od povremenih poreza na imovinu (povećan prihod od poreza na promet nekretnina za koji obračun i naplatu provodi porezna uprava).

Porezi na robu i usluge kojeg čini porez na potrošnju alkoholnih i bezalkoholnih pića, ostvareni su u iznosu od 99.221,68 EUR i u odnosu na prethodnu godinu njihova je naplata veća za 4,64% zbog povećanja prometa i cijena pića u ugostiteljskim objektima (obračun i naplatu vodi porezna uprava).

Pomoći od inozemstva i od subjekata unutar općeg proračuna (63) u izvještajnom razdoblju su ostvarene u iznosu od 93.480,00 EUR i bilježe znatno povećanje u odnosu na ostvarenje u prethodnoj godini.. Detaljno ostvarenje prihoda od pomoći prikazano je u sljedećoj tablici.

Tablica 6. Ostvarenje prihoda od pomoći u 2024. godini

|  |  |  |  |  |
| --- | --- | --- | --- | --- |
| Račun iz rač. plana | Naziv stavke | Ostvareno u izvješt. razd. preth. godine | Ostvareno u izvješt. razd. tekuće godine | Indeks (5/4) |
| *1* | *2* | *4* | *5* | *6* |
| 63 | Pomoći iz inozemstva i od subjekata unutar općeg proračuna | 4.447,55 | 93.480,00 | 2.101,83 |
| 633 | Pomoći proračunu iz drugih proračuna | 4.447,55 | 93.480,00 | 2.101,83 |
| 6331 | Tekuće pomoći proračunu iz drugih proračuna | 4.447,55 | 5.480,00 | 123,21 |
| 6332 | Kapitalne pomoći proračunu iz drugih proračuna | 0,00 | 88.000,00 | - |

Tekuće pomoći proračunu iz drugih proračuna (6331) u izvještajnom razdoblju su ostvarene u iznosu od 5.480,00 EUR i veće su za 23,21 % u odnosu na ostvarenje u prethodnoj godini. Tekuće pomoći proračunu iz drugih proračuna odnose se na pomoći isplaćene od strane Ministarstva kulture za projekt ka Kultura u Tučepskim zaseocima 2024.godine u iznosu od 5.000,00 EUR i pomoći isplaćene iz proračuna RH u iznosu od 480,00 EUR za pokriće troškova ogrjeva.

Kapitalne pomoći su ostvarene u iznosu od 88.000,00 EUR ( 38.000,00 EUR je dodijeljeno od Splitsko-dalmatinske županije za sufinanciranje leasinga za nabavu novog vatrogasnog kamiona a 50.000,00 EUR od ministarstva mora prometa i infrastrukture za projekt rekonstrukcije dijela obalne šetnice )

Prihodi od imovine (64) u izvještajnom razdoblju su ostvareni u iznosu od 159.751,45 EUR i za 305,50 % su veći u odnosu na ostvarenje u prethodnoj godini. Ova skupina prihoda uključuje prihode od financijske imovine i prihode od nefinancijske imovine. Detaljno ostvarenje prihoda od imovine prikazano je u sljedećoj tablici.

Tablica 7. Ostvarenje prihoda od imovine u 2024. godini

|  |  |  |  |  |
| --- | --- | --- | --- | --- |
| Račun iz rač. plana | Naziv stavke | Ostvareno u izvješt. razd. preth. godine | Ostvareno u izvješt. razd. tekuće godine | Indeks (5/4) |
| *1* | *2* | *4* | *5* | *6* |
| 64 | Prihodi od imovine | 39.391,11 | 159.751,45 | 405,55 |
| 641 | Prihodi od financijske imovine | 823,80 | 319,47 | 38,78 |
| 6413 | Kamate na oročena sredstva i depozite po viđenju | 0,10 | 2,14 | 2.140,00 |
| 6414 | Prihodi od zateznih kamata | 823,70 | 317,33 | 38,52 |
| 642 | Prihodi od nefinancijske imovine | 38.567,31 | 159.431,98 | 413,39 |
| 6421 | Naknade za koncesije | 34.293,27 | 153.383,21 | 447,27 |
| 6422 | Prihodi od zakupa i iznajmljivanja imovine | 3.301,16 | 4.951,80 | 150,00 |
| 6423 | Naknada za korištenje nefinancijske imovine | 24,53 | 103,10 | 420,30 |
| 6429 | Ostali prihodi od nefinancijske imovine | 948,35 | 993,87 | 104,80 |

U 2024.godini ostvareni su prihodi od financijske imovine u iznosu od 319,47 EUR (najvećim dijelom prihodi od zateznih kamata po rješenjima o ovrsi). U prethodnoj godini izdano je i naplaćeno više rješenja o ovrsi. Prihodi od nefinancijske imovine u izvještajnom razdoblju su ostvareni u iznosu od 159.431,98 EUR i znatno su veći u odnosu na ostvarenje u prethodnoj godini ( prihodi od naplate po rješenjima o dozvoli korištenje pomorskog dobra su znatno veći nego prihodi po koncesijskom odobrenjima iz prethodne godine zbog propisanih većih naknada i samog načina odabira). U ovom periodu su ostvareni veći prihodi od zakupa i iznajmljivanja imovine (naplaćeni dugovi iz prethodne godine), prihodi od naknada za korištenje nefinancijske imovine(spomenička renta) i ostali prihodi od nefinancijske imovine (naknada za legalizaciju nezakonito izgrađenih zgrada).

Prihodi od upravnih i administrativnih pristojbi po posebnim propisima i naknade (65) u izvještajnom razdoblju su ostvareni u iznosu 586.442,85 EUR ili za 9,31 % manje u odnosu na ostvarenje u prethodnoj godini. Ovu skupinu prihoda čine prihodi od upravnih i administrativnih pristojbi, prihodi po posebnim propisima i prihodi od komunalnih doprinosa i naknada. Detaljno ostvarenje prihoda od upravnih i administrativnih pristojbi po posebnim propisima i naknade prikazano je u sljedećoj tablici.

Tablica 8. Ostvarenje prihoda od upravnih i administrativnih pristojbi po posebnim propisima i naknade u 2024. godini

|  |  |  |  |  |
| --- | --- | --- | --- | --- |
| Račun iz rač. plana | Naziv stavke | Ostvareno u izvješt. razd. preth. godine | Ostvareno u izvješt. razd. tekuće godine | Indeks (5/4) |
| *1* | *2* | *4* | *5* | *6* |
| 65 | Prihodi od upravnih i administrativnih pristojbi, pristojbi po posebnim propisima i naknada | 646.677,60 | 586.442,85 | 90,69 |
| 651 | Upravne i administrativne pristojbe | 136.493,90 | 139.643,95 | 102,31 |
| 6513 | Ostale upravne pristojbe i naknade | 6,52 | 20,44 | 31,50 |
| 6514 | Ostale pristojbe i naknade | 136.487,38 | 139.623,51 | 102,30 |
| 652 | Prihodi po posebnim propisima | 34.622,54 | 45.727,29 | 132,07 |
| 6522 | Prihodi vodnog gospodarstva | 783,34 | 864,74 | 110,39 |
| 6526 | Ostali nespomenuti prihodi | 33.839,20 | 44.862,55 | 132,58 |
| 653 | Komunalni doprinosi i naknade | 475.561,16 | 401.071,61 | 84,34 |
| 6531 | Komunalni doprinosi | 323.874,72 | 265.376,08 | 81,94 |
| 6532 | Komunalne naknade | 151.686,44 | 135.695,53 | 89,46 |

Ostale pristojbe i naknade u izvještajnom razdoblju su ostvarene u iznosu od 139.623,51 EUR i veće u odnosu na prethodnu godinu za 2,30 % (odnosi se na prihode od turističke pristojbe koje su ove godine više naplaćene zbog nešto većeg prometa ostvarenog u hotelima).

Prihodi vodnog gospodarstva u izvještajnom razdoblju su ostvareni u iznosu od 864,74 EUR i bilježe povećanje u odnosu na ostvarenje u prethodnoj godini (u ovom periodu je naplaćeno nešto više vodnog doprinosa u odnosu na prethodnu godinu). Vodni doprinos obračunavaju i naplaćuju Hrvatske vode te Općini Tučepi pripada 8% vodnog doprinosa naplaćenog na njezinom području.

Ostali nespomenuti prihodi u izvještajnom razdoblju su ostvareni u iznosu od 44.862,55 EUR i bilježe povećanje od 32,58 % u odnosu na ostvarenje u prethodnoj godini. Razlog je u tome što je u jedna udruga u procesu likvidacije i vratili su sredstva koja su im dodijeljena iz proračuna Općine Tučepi.

Prihodi s osnova komunalnog doprinosa u izvještajnom razdoblju su ostvareni u iznosu od 265.376,08 EUR i bilježe smanjenje od 18,06 % u odnosu na 2023. godinu (smanjenje broja izdanih i naplaćenih rješenje u odnosu na prethodnu godinu kao i smanjenje broja rješenja koja su plaćana obročno u više godina i koja su bila vezana za proces legalizacije nezakonito izgrađenih zgrada u prostoru).

Prihodi od komunalne naknade u izvještajnom razdoblju su ostvareni u iznosu od 135.695,53 EUR i bilježe smanjenje od 10,54 % u odnosu na 2023. godinu (u prethodnoj godini veći obveznici su svoje obveze podmirili do kraja godine).

U 2024.godini ostvareni su prihodi od kazni, upravnih mjera i ostali prihodi u iznosu od 7.142,94 EUR i znatno su manji u odnosu na prethodnu godinu u kojoj je naplaćeno više kazni za nedozvoljeno iznajmljivanje plažnih rekvizita po rješenjima iz 2022.godine (u 2024.godini naplaćene su tri kazne po prekršajnim nalozima iz 2023.godine i 89 kazni za prekršaje za nepropisno parkirana vozila).

Bilješka broj 3 - RASHODI POSLOVANJA

Rashodi poslovanja (3) izvršeni su u iznosu 1.864.411,68 EUR. U tablici koja slijedi daje se pregled izvršenih rashoda poslovanja za razdoblje 1-12 2024. godine.

Tablica 9. Izvršenje rashoda poslovanja Općine Tučepi za 2024. godinu

|  |  |  |  |  |
| --- | --- | --- | --- | --- |
| Račun | Opis | 2023. | 2024. | Indeks |
| 3 | RASHODI POSLOVANJA | 1.487.897,43 | 1.864.411,68 | 125,30 |
| 31 | Rashodi za zaposlene | 105.621,39 | 151.878,66 | 143,80 |
| 32 | Materijalni rashodi | 797.674,81 | 930.150,79 | 116,60 |
| 34 | Financijski rashodi | 19.514,38 | 20.776,57 | 106,50 |
| 36 | Pomoći dane u inozemstvo i unutar općeg proračuna | 22.671,33 | 4.000,00 | 17,60 |
| 37 | Naknade građanima i kućanstvima na temelju osiguranja i druge naknade | 90.985,62 | 79.190,02 | 87,00 |
| 38 | Ostali rashodi | 451.429,90 | 678.415,64 | 150,30 |

U strukturi rashoda poslovanja najznačajniju stavku čine materijalni rashodi s udjelom od 49,89%, slijede ostali rashodi sa udjelom 36,39%, zatim rashodi za zaposlene s udjelom 8,15%. Naknade građanima i kućanstvima na temelju osiguranja i druge naknade participiraju u rashodima poslovanja s udjelom 4,25%, a financijski rashodi s udjelom 1,11 % a pomoći dane u inozemstvo i unutar općeg proračuna 0,21% ukupnih rashoda.

Rashodi za zaposlene u izvještajnom razdoblju su izvršeni u iznosu 151.878,66 EUR i ostvareni su za 43,80 % više u odnosu na prethodnu godinu (povećane su plaće općinskom načelniku i općinskim službenicima).

Materijalni rashodi u izvještajnom razdoblju su izvršeni u iznosu od 930.150,79 EUR i u odnosu na prethodnu godinu bilježe znatno povećanje od 16,60 %. Materijalni rashodi obuhvaćaju: naknade troškova zaposlenima, rashode za materijal i energiju, rashode za usluge koji su se i najviše povećali u odnosu na prethodnu godinu, naknade troškova osobama izvan radnog odnosa te ostale nespomenute rashode poslovanja.

Naknade troškova zaposlenima u izvještajnom razdoblju su izvršene u iznosu od 2.111,95 EUR te u odnosu na prethodnu godinu bilježe smanjenje od 3,20 %. Detaljni prikaz rashoda za naknade troškova zaposlenima prikazan je u sljedećoj tablici.

Tablica 10. Izvršenje naknada troškova zaposlenima za 2024. godinu

|  |  |  |  |  |
| --- | --- | --- | --- | --- |
| Račun iz rač. plana | Naziv stavke | Ostvareno u izvješt. razd. preth. godine | Ostvareno u izvješt. razd. tekuće godine | Indeks (5/4) |
| 321 | Naknade troškova zaposlenima | 2.180,66 | 2.111,95 | 96,80 |
| 3211 | Službena putovanja | 341,00 | 332,80 | 97,60 |
| 3212 | Naknade za prijevoz, za rad na terenu i odvojeni život | 1.312.35 | 1.355,40 | 103,30 |
| 3213 | Stručno usavršavanje zaposlenika | 527,31 | 423,75 | 80,40 |

Naknade za prijevoz, za rad na terenu i odvojeni život (3212) izvršeni su u iznosu od 1.355,40 EUR i povećani su za 3,30 % u odnosu na prethodnu godinu (odnosi se na troškove prijevoza na posao i sa posla koji su povećani zbog veće cijene prijevoza).

Rashodi za stručno usavršavanje zaposlenika (3213) ostvareni su u iznosu od 423,75 EUR i manji su za 19,60 % u odnosu na prethodnu godinu (manji broj edukacija u odnosu na prethodnu godinu).

Rashodi za materijal i energiju (322) u izvještajnom razdoblju su izvršeni u iznosu 29.747,47 EUR te su u odnosu na izvršenje u prethodnoj godini manji za 37,480 %. Detaljni prikaz rashoda za materijal i energiju prikazan je u sljedećoj tablici.

Tablica 11. Izvršenje rashoda za materijal i energiju za 2024. godinu

|  |  |  |  |  |
| --- | --- | --- | --- | --- |
| Račun iz rač. plana | Naziv stavke | Ostvareno u izvješt. razd. preth. godine | Ostvareno u izvješt. razd. tekuće godine | Indeks (5/4) |
| 322 | Rashodi za materijal i energiju | 47.498,68 | 29.747,47 | 62,60 |
| 3221 | Uredski materijal i ostali materijalni rashodi | 4.547,68 | 9.970,64 | 219,20 |
| 3223 | Energija | 42.951,00 | 19.776,83 | 46,00 |

Uredski materijal i ostali materijalni rashodi (3221) u izvještajnom razdoblju su izvršeni u iznosu od 9.970,64 EUR i bilježe značajno povećanje u odnosu na 2023. godinu (povećanje troškova nabave uredskog materijala kao i stručne literature).

Rashodi za energiju (3223) u izvještajnom razdoblju su izvršeni u iznosu od 19.776,83 EUR te bilježe znatno smanjenje od 54,00 % u odnosu na 2023. godinu. Na smanjenje je utjecala snižena potrošnja i mjere vlade RH koje su se i dalje provodile u 2024.godini.

Rashodi za usluge (323) u izvještajnom razdoblju su izvršeni u iznosu od 705.831,07 EUR te su u odnosu na prethodnu godinu veći za 37,00 %. Detaljni prikaz rashoda za usluge prikazan je u sljedećoj tablici.

Tablica 12. Izvršenje rashoda za usluge za 2024. godinu

|  |  |  |  |  |
| --- | --- | --- | --- | --- |
| Račun iz rač. plana | Naziv stavke | Ostvareno u izvješt. razd. preth. godine | Ostvareno u izvješt. razd. tekuće godine | Indeks (5/4) |
| 323 | Rashodi za usluge | 515.154,96 | 705.831,07 | 137,00 |
| 3231 | Usluge telefona, pošte i prijevoza | 11.924,15 | 8.675,79 | 72,80 |
| 3232 | Usluge tekućeg i investicijskog održavanja | 298.382,60 | 443.004,43 | 148,50 |
| 3233 | Usluge promidžbe i informiranja | 11.917,53 | 20.833,35 | 174,80 |
| 3234 | Komunalne usluge | 33.079,01 | 44.014,67 | 133,10 |
| 3235 | Zakupnine i najamnine | 1.327,23 | 1.327,23 | 100,00 |
| 3237 | Intelektualne i osobne usluge | 57.880,18 | 78.831,23 | 136,20 |
| 3239 | Ostale usluge | 100.644,26 | 109.144,37 | 108,40 |

Usluge telefona, pošte i prijevoza (3231) rashodi za usluge telefona, pošte i prijevoza u izvještajnom razdoblju su izvršeni u iznosu od 8.675,79 EUR i bilježe smanjenje za 27,20 % u odnosu na 2023. godinu (manje troškova internetskog prometa u odnosu na prethodnu godinu).

Usluge tekućeg i investicijskog održavanja (3232) rashodi za usluge tekućeg i investicijskog održavanja u izvještajnom razdoblju su izvršeni u iznosu od 443.004,43 EUR i bilježe povećanje od 48,50 % u odnosu na 2023. godinu ( povećana su ulaganja u održavanje nerazvrstanih i protupožarnih puteva te čišćenje granja i zelenila koje je provedeno u značajno većem obimu u odnosu na prethodne godine). Ova skupina rashoda ovisi o trenutnim potrebama i stanju postrojenja i opreme.

Usluge promidžbe i informiranja (3233) rashodi za usluge promidžbe i informiranja u izvještajnom razdoblju su izvršeni u iznosu od 20.833,35 EUR i znatno su povećani u odnosu na 2023. godinu (potpisani novi ugovori vezano za promidžbu i informiranje sa novim uvećanim iznosima kao i povećan broj oglasa i natječaja).

Komunalne usluge rashodi za komunalne usluge u izvještajnom razdoblju su izvršeni u iznosu od 44.014,67 EUR i bilježe povećanje od 33,10 % u odnosu na 2023. godinu (znatno povećanje potrošnje vode na tuševima uz plaže i ostalim površinama).

Intelektualne i osobne usluge rashodi za intelektualne i osobne usluge u izvještajnom razdoblju su izvršeni u iznosu od 78.831,23 EUR i bilježe znatno povećanje od 36,20 % u odnosu na 2023. godinu (povećanje troškova po autorskim ugovorima i ugovorima o djelu zbog većeg broja kulturnih događanja u odnosu na isti period prethodne godine).

Ostale usluge u izvještajnom razdoblju su izvršene u iznosu od 109.144,37 EUR i bilježe povećanje od 8,40 % u odnosu na izvršenje u prethodnoj godini (povećanje troškova usluga zaštite životinja i izrade projekata zaštite okoliša).

Ostali nespomenuti rashodi poslovanja u izvještajnom razdoblju su izvršeni u iznosu od 192.460,30 EUR i bilježe smanjenje od 17,30 % u odnosu na izvršenje u prethodnoj godini (smanjeni su troškovi glazbeno scenskih nastupa koje su se knjižili po izdanim računima jer se većina nastupa plaćala preko autorskih ugovora).

Financijski rashodi u izvještajnom razdoblju su izvršeni su u iznosu 20.776,57 EUR i nešto su veći u odnosu na isti period prethodne godine. Veći su iz razloga što je u ovom periodu došlo do povećanja troškova bankarskih usluga i platnog prometa za 33,30% ( povećanje naknada bankarskih usluga kao i veći promet po računima u odnosu na prethodnu godinu). Istovremeno je plaćeno manje provizije poreznoj upravi za poslove naplate poreza na dohodak i poreza na promet nekretnina.

Pomoći dane u inozemstvo i unutar općeg proračuna (36) u izvještajnom razdoblju su izvršene u iznosu od 4.000,00 EUR i manje se u odnosu na prethodnu godinu a odnose se na sporazum sa Zavodom za hitnu medicinu splitsko-dalmatinske županije o sufinanciranju dodatnog doktora medicine za vrijeme turističke sezone 2024.godine, dok je u 2023 godini sufinanciran dodatni tim T2n a makarskom području.

Naknade građanima i kućanstvima na temelju osiguranja i druge naknade u izvještajnom razdoblju su izvršene u iznosu od 79.190,02 EUR, i bilježe smanjenje od 13,00% u odnosu na izvršenje prethodne godine. U ovom periodu došlo je do povećanja naknada građanima i kućanstvima u novcu (više isplaćenih jednokratnih novčanih pomoći i studentskih stipendija u odnosu na prošlu godinu i manje isplaćenih naknada za novorođenu djecu) ali i značajno smanjenje tekućih donacija u naravi za 39,20 % (financiranje prijevoza sportskih udruga je prebačeno na udruge).

Ostali rashodi u izvještajnom razdoblju su izvršeni u iznosu od 678.415,64 EUR što je za 49,70% više u odnosu na izvršenje prethodne godine. One se sa sastoje od tekućih donacija u iznosu od 476.175,68 EUR (povećan iznos isplaćenih donacija za udruge, Osnovnu školu Tučepi i Dječji vrtić Biokovsko zvonce Makarska ), kapitalnih donacija u iznosu od 41.796,97 EUR i kapitalnih pomoći u iznosu od 160.442,99 EUR. Kapitalne donacije se sastoje od kapitalnih donacija DVD-u Tučepi za sufinanciranje leasinga za nabavu novog vozila (isplaćena sredstva najvećim dijelom osigurana donacijom od Splitsko- dalmatinske županije). Kapitalne pomoći se odnose na pomoći Tučepi d.o.o. trgovačkom društvu u vlasništvu Općine Tučepi i one su se značajno povećale u odnosu na isti period prethodne godine (sufinanciranje troškova zamjene palmi uništenih palminom pipom, sufinanciranje razlike u cijeni za odlaganje komunalnog otpada na odlagalištu „Karepovac“, sufinanciranje popravka čistilice i troškova sanacije divljih odlagališta otpada).

Bilješka broj 4 - PRIHODI OD PRODAJE NEFINANCIJSKE IMOVINE

U 2024.godini nisu ostvareni prihodi od prodaje nefinancijske imovine (7).

Bilješka broj 5 - RASHODI ZA NABAVU NEFINANCIJSKE IMOVINE

Rashodi za nabavu nefinancijske imovine (4) u izvještajnom razdoblju su izvršeni u iznosu 233.528,94 EUR i u odnosu na izvršenje u istom razdoblju prethodne godine veći su za 435,80 % i odnose se na rashode za nabavu proizvedene dugotrajne imovine (42). U 2024.godine nisu ostvareni rashodi za nabavu neproizvedene dugotrajne imovine (41).

U izvještajnom razdoblju ostvareni su rashodi za nabavu proizvedene dugotrajne imovine i odnose se na najvećim dijelom na rashode za izgradnju cesta i ostalih prometnih objekata u iznosu u iznosu od 187.396,44 EUR a manjim dijelom u iznosu od 7.507,50 EUR na rashode za nabavu postrojenje i opreme ( nabava uredskog namještaja, nabava računala za JUO, klupe za sjedenje koje su raspoređene na javnim površinama i električnih bicikli za komunalne redare). U istom periodu ostvareni su i rashodi za ostalu nematerijalnu proizvedenu imovinu u iznosu od 38.625,00 EUR (izrada idejnog rješenja rekonstrukcije i dogradnje OŠ Tučepi sa sportskom dvoranom i garažom, prikupljanje podataka za izradu GIS sustava Općine Tučepi i geotehnički istražni radovi za uređenje obalnog pojasa „Pero 5“).

Bilješka broj 6 – IZDACI ZA FINANCIJSKU IMOVINU I OTPLATE ZAJMOVA

U 2024.godini nisu ostvareni su izdaci za financijsku imovinu i otplatu zajmova.

Bilješka broj 7 – REZULTAT POSLOVANJA

U izvještajnom razdoblju ostvaren je ukupan višak prihoda i primitaka (šifra X005) u iznosu 362.087,29 EUR i prije konačne korekcije rezultata, proizašao je iz:

* viška prihoda od poslovanja (šifra X001) 595.616,23 EUR i
* manjka prihoda od nefinancijske imovine (šifra Y002) 233.528,94 EUR

Utvrđeni tekući viškovi i manjkovi izvještajnog razdoblja naknadno se prebijaju po istovrsnim kategorijama i korigiraju u skladu s člankom 82. Pravilnika o proračunskom računovodstvu i računskom planu („Narodne novine“, broj 124/14, 115/15, 87/16, 3/18, 126/19 i 108/20).

ŠIFRA X006 – VIŠAK PRIHODA I PRIMITAKA RASPOLOŽIV U SLJEDEĆEM RAZDOBLJU

Ostvareni višak prihoda i primitaka tekuće godine (šifra X005) u iznosu od 362.087,29 EUR. Preneseni višak prihoda i primitaka iznosi 377.018,21 EUR (9221-9222), tako da višak prihoda i primitaka raspoloživ u sljedećem razdoblju iznosi 739.105,50 EUR (šifra X006). Prethodno navedeno prikazano je u sljedećoj tablici.

Tablica 13. Rezultat poslovanja

|  |  |  |  |  |
| --- | --- | --- | --- | --- |
| Opis | Šifra | 2023. | 2024. | Indeks |
| UKUPNI PRIHODI I PRIMICI | X678 | 1.955.829,50 | 2.460.027,91 | 125,80 |
| UKUPNI RASHODI I IZDACI | Y345 | 1.531.483,09 | 2.097.940,62 | 137,00 |
| VIŠAK PRIHODA I PRIMITAKA | X005 | 424.346,41 | 362.087,29 | 85,30 |
| Višak prihoda i primitaka - preneseni | 9221-9222 | 0,00 | 377.018,21 | - |
| Manjak prihoda i primitaka - preneseni | 9222-9221 | 47.328,20 | 0,00 | - |
| Višak prihoda i primitaka raspoloživ u sljedećem razdoblju | X006 | 377.018,21 | 739.105,50 | 196,00 |

**BILANCA**

Bilanca je sustavni, vrijednosno iskazani pregled imovine, obveza i vlastitih izvora na određeni dan. Bilanca daje podatke o neto vrijednosti ukupne imovine i financijskoj neto vrijednosti , pri čemu je promjena neto vrijednosti pokazatelj održivosti fiskalnih aktivnosti.

Vrijednost ukupne imovine Općine (Šifra B001) na dan 31. prosinca 2024. godine iznosi 14.133.198,07 EUR i u odnosu na stanje imovine 01. siječnja 2024. godine povećana je za 2,30 %. Udio nefinancijske imovine u ukupnoj aktivi iznosi 89,61 % i smanjen je u odnosu na početak godine. Financijska imovina u ukupnoj imovini Općine Tučepi participira udjelom od 10,39 %. i povećana je u odnosu na početak godine.

Bilješka broj 8 – Šifra B 002 NEFINANCIJSKA IMOVINA

Ukupna vrijednost nefinancijske imovine Općine (Šifra B002) na dan 31.12.2024. iznosi 12.664.415,40 EUR i u odnosu na prethodnu godinu smanjena je za 0,60 %. U sljedećoj tablici prikazana je struktura nefinancijske imovine.

Tablica 14. Nefinancijska imovina

|  |  |  |  |  |  |
| --- | --- | --- | --- | --- | --- |
| Račun | Opis | Šifra | 01.01.2024. | 31.12.2024. | Indeks |
| 01 | Neproizvedena dugotrajna imovina | 01 | 5.113.591,42 | 5.113.591,40 | 100,00 |
| 02 | Proizvedena dugotrajna imovina | 02 | 7.624.956,29 | 7.550.824,00 | 99,00 |
| 04 | Sitni inventar u upotrebi | 04 | 0 | 0 | - |

Vrijednost neproizvedene dugotrajne imovine (Šifra 01) na dan 31.12.2024. godine iznosi 5.113.591,40 EUR i nije se promijenila u odnosu na stanje sa 01.01.2024.godine.

Vrijednost proizvedene dugotrajne imovine (Šifra 02) na dan 31. prosinca 2024. godine iznosi 7.550.824,00 EUR i smanjenja je za 1,00 % u odnosu na stanje 01. siječnja 2024. godine.

Vrijednost građevinskih objekata (Šifra 021 i 0291) na dan 31. prosinca 2024. godine iznosi 6.441.641,25 EUR sa smanjenjem od 1,60 % u odnosu na stanje 01. siječnja 2024. godine. Na to smanjenje je utjecalo smanjenje ulaganja u poslovne objekte. Vrijednost uređaja strojeva i opreme za ostale namjene (Šifra 022 i 02922) na dan 31. prosinca 2024. godine iznosi 28.996,21 EUR i smanjena je za 27,70 % u odnosu na stanje 01. siječnja 2024. godine (u ovom periodu nije bilo nikakvih značajnih nabava uređaja, strojeva i opreme ). Prijevozna sredstva (Šifra 023 i 02923) na dan 31.12.2024. godine iznose 2.797,20 EUR. U ovom periodu je došlo do nabave bicikla za komunalne redare.

Vrijednost nematerijalne proizvedene imovine (Šifra 026 i 02926) na dan 31. prosinca 2024. godine iznosi 1.074.370,99 EUR i povećana je u postotku od 2,70 % u odnosu na stanje sa 01.01.2024.godine.

Bilješka broj 9 – AOP 063 – FINANCIJSKA IMOVINA

Vrijednost ukupne financijske imovine (novac i potraživanja) Općine iznosi 1.468.782,67 EUR i bilježi značajno povećanje za 36,30 % u odnosu na stanje na početku godine. U sljedećoj tablici prikazana je struktura financijske imovine.

Tablica 15. Financijska imovina

|  |  |  |  |  |  |
| --- | --- | --- | --- | --- | --- |
| Račun | Opis | Šifra | 01.01.2024. | 31.12.2024. | Indeks |
| 1 | Financijska imovina | 1 | 1.077.910,01 | 1.468.782,67 | 136,30 |
| 11 | Novac u banci i blagajni | 11 | 467.370,79 | 815.410,50 | 174,50 |
| 12 | Depoziti, jamčevni polozi i potraživanja od zaposlenih te za više plaćene poreze i ost. | 12 | 1.024,60 | 1.024,90 | 100,00 |
| 15 | Dionice i udjeli u glavnici | 15 | 338.244,08 | 338.244,08 | 100,00 |
| 16 | Potraživanja za prihode poslovanja | 16 | 254.074,24 | 295.179,03 | 116,20 |
| 17 | Potraživanja od prodaje nefinancijske imovine | 17 | 2.965,78 | 2.965,78 | 100,00 |
| 19 | Rashodi budućih razdoblja i nedospjela naplata prihoda | 19 | 14.230,52 | 15.958,38 | 112,10 |

Novac u banci i blagajni (Šifra 11) – novčana sredstava na računima i u blagajni veća su za 36,30 % u odnosu na početak godine te sada iznose 815.410,50 EUR (kao posljedica izrazito velikog viška prihoda i primitaka na kraju 2024.godine).

Depoziti, jamčevni polozi i potraživanja od zaposlenih te za više plaćene poreze i ostalo (Šifra 12) – ostali su na istoj razini kao i na početku godine.

Dionice i udjeli u glavnici (Šifra 15) su ostala su na istoj razini krajem godine i iznose 338.244,08 EUR.

Potraživanje za prihode poslovanja (Šifra 16) stanje ukupnog potraživanja za prihode poslovanja na 31.12.2024. iznosi 295.179,03 EUR i veća su u odnosu na početak godine za 16,20 % zbog smanjenja naplate potraživanja u odnosu na prethodnu godinu. Potraživanja za prihode poslovanja se sastoje od:

* Potraživanja za poreze u iznosu od 214.844,60 EUR
* Potraživanja za prihode od imovine u iznosu od 556,00 EUR
* Potraživanja za upravne i administrativne pristojbe, pristojbe po posebnim propisima i naknade u iznosu od 367.467,34 EUR
* Potraživanja za kazne i upravne mjere te ostale prihode u iznosu od 8.013,92 EUR
* Ispravak vrijednosti potraživanja na dan 31.12.2024.godine iznosi 295.702,83 EUR.

Potraživanja od prodaje nefinancijske imovine (Šifra 17) ostala su na istoj razini kao i na početku godine.

Rashodi budućih razdoblja i nedospjela naplata (Šifra 19) veći su za 12,10 % u odnosu na početak godine (povećani iznos kontinuiranih rashoda budućih razdoblja – veći iznosi troškova za plaće).

BILJEŠKA broj 10 – ŠIFRA 2 – OBVEZE

Obveze bilježe ukupno smanjenje od 10,70 % u odnosu na prethodnu godinu i iznose 103.136,21 EUR. Ukupne obveze za rashode poslovanja iznose 86.001,73 EUR i smanjenje su za 12,50 % (u odnosu na prethodnu godinu manji je broj nedospjelih računa sa datumom iz stare godine a koji su zaprimljeni u 2024.godini i nisu mogli biti podmireni do kraja 2024.godine) a ukupne obveze za nabavu nefinancijske imovine iznose 0,00 EUR jer su sve podmirene u 2024.godini. Obveze za kredite i zajmove (Šifra 26) na kraju 2024. godine iznose 17.134,48 EUR (obveze prema Ministarstvu financija koji se odnosi na beskamatni zajam u visini poreza na dohodak i prireza porezu na dohodak čije je plaćanje odgođeno i beskamatni zajam u visini izvršenog povrata poreza na dohodak i prireza porezu na dohodak temeljem godišnje prijave). U sljedećoj tablici prikazana je struktura obveza.

Tablica 16. Struktura obveza

|  |  |  |  |  |  |
| --- | --- | --- | --- | --- | --- |
| Račun | Opis | Šifra | 01.01.2024. | 31.12.2024. | Indeks |
| 2 | Obveze | 2 | 115.455,65 | 103.136,21 | 89,30 |
| 23 | Obveze za rashode poslovanja | 23 | 98.321,17 | 86.001,73 | 87,50 |
| 231 | Obveze za zaposlene | 231 | 9.277,48 | 13.100,86 | 141,20 |
| 232 | Obveze za materijalne rashode | 232 | 81.317,44 | 62.922,59 | 77,40 |
| 237 | Obveze za naknade građanima i kućanstvima | 237 | 1.285,42 | 3.867,26 | 300,90 |
| 239 | Ostale tekuće obveze | 239 | 6.440,83 | 6.111,02 | 94,90 |
| 24 | Obveze za nabavu nefinancijske imovine | 24 | 0,00 | 0,00 | 00,00 |
| 26 | Obveze za zajmove od državnog proračuna | 26 | 17.134,48 | 17.134,48 | 100,00 |

BILJEŠKA broj 11 – ŠIFRA 9 – VLASTITI IZVORI

Vlastiti izvori iznose 14.030.061,86 EUR i veći su za 2,40 %. Vlastiti izvori i ispravak vlastitih izvora (Šifra 91) iznose 12.992.811,55 EUR i smanjeni su za 0,60 %.

Višak / manjak prihoda (Šifra 922) - na kraju proračunske godine utvrđen je višak prihoda u ukupnom iznosu od 739.105,50 EUR koji je ostvaren od viška prihoda poslovanja (Šifra 92211) u iznosu od 2.349.084,15 EUR, viška primitaka od financijske imovine (Šifra 92213) 26.805,53 EUR i manjka prihoda od nefinancijske imovine 1.636.784,18 EUR (Šifra 92222).Provedena je korekcija za kapitalni prijenos sredstava u iznosu od 38.000,00 EUR od Splitsko-dalmatinske županije za sufinanciranje leasinga za nabavu novog vatrogasnog kamiona a 50.000,00 EUR od ministarstva mora prometa i infrastrukture za projekt rekonstrukcije dijela obalne šetnice.

Obračunati prihodi poslovanja (Šifra 96) iznose 298.144,81 EUR i povećani su za 16,70 % u odnosu na početak godine (smanjenje naplate u odnosu na prethodnu godinu).

Bilješka broj 12 – ŠIFRA 99 – IZVANBILANČNI ZAPISI

Šifre 991 i 996 sadržavaju ukupni iznos evidentiranih izvanbilančnih stavki na aktivi i pasivi, dok Šifra 99 je na 0 jer uspoređuje jesu li jednake dugovna strana Šifra 991 i potražna strana Šifra 996. Izvanbilančna evidencija uključuje:

* instrumente osiguranja plaćanja u iznosu od 646.499,56 EUR,
* potencijalna obveze po osnovi sudskih sporova u iznosu od 14.599,51 EUR.

Bilješka broj 13 –Obvezne bilješke uz Bilancu

Obvezne Bilješke uz Bilancu su:

* Popis ugovornih odnosa i slično koji uz ispunjenje određenih uvjeta, mogu postati obveza ili imovina (dana kreditna pisma, hipoteke i slično) – Tablica 1. i 2.
* Popis sudskih sporova u tijeku – Tablica 3.

Tablica 17. Popis ugovornih odnosa i slično koji uz ispunjenje određenih uvjeta, mogu postati obveza

|  |  |  |  |  |  |  |
| --- | --- | --- | --- | --- | --- | --- |
| R. B. | Datum izdavanja jamstva | Instrument osiguranja | Iznos danog jamstva (u EUR) | Primatelj jamstva | Namjena | Dokument |
| 1. | 20.01.2016. | Zadužnica | 187.942,26 | SG leasing d.o.o. | Osiguranje plaćanja obveza iz Ugovora o financijskom leasingu | Ugovor |
| 2. | 14.06.2016. | Zadužnica | 132.722,81 | Jadro-lux d.o.o. | Osiguranje plaćanja obveza iz Ugovora o pružanju energetske usluge u uštedi električne energije u javnoj rasvjeti | Ugovor |
| 3. | 27.07.2018. | Zadužnica | 6.636,14 | Fond za zaštitu okoliša i energetsku učinkovitost | Uredno izvršenje ugovornih obveza | Ugovor |
| 4. | 27.07.2018. | Zadužnica | 663,61 | Fond za zaštitu okoliša i energetsku učinkovitost | Uredno izvršenje ugovornih obveza | Ugovor |
| 5. | 17.04.2019. | Zadužnica | 318.534,74 | Otp banka d.d. | Garancija za uredno ispunjenje Ugovora | Ugovor |

Tablica 18. Popis ugovornih odnosa i slično koji uz ispunjenje određenih uvjeta, mogu postati imovina

|  |  |  |  |  |  |  |
| --- | --- | --- | --- | --- | --- | --- |
| R.B. | Datum primanja jamstva | Instrument osiguranja | Iznos primljenog jamstva (u EUR) | Davatelj jamstva | Namjena | Dokument |
| 1. |  |  |  |  |  |  |
|  |  |  |  |  |  |  |
|  |  |  |  |  |  |  |

Nema evidentiranih ugovornih odnosa i slično koji bi uz ispunjenje određenih uvjeta mogli postati imovina.

Tablica 19. Popis sudskih sporova u tijeku

|  |  |  |  |  |  |  |  |
| --- | --- | --- | --- | --- | --- | --- | --- |
| R.B. | Tuženik | Tužitelj | Sažeti opis prirode spora | Iznos glavnice (EUR) | Procjena financijskog učinka (EUR) | Procijenjeno vrijeme odljeva ili priljeva sredstava | Početak sudskog spora |
| 1. | Općina Tučepi | Grad Sinj | Spor oko obveze plaćanja eko rente | 6.456,30 | 14.599,51 | Kraj 2025. | 02.05.2011. |
|  |  |  |  |  |  |  |  |

**IZVJEŠTAJ O RASHODIMA PREMA FUNKCIJSKOJ KLASIFIKACIJI**

Bilješka broj 14 – Obrazac RAS – funkcijski

Izvještaj o rashodima po funkcijskoj klasifikaciji popunjen je na temelju ostvarenih rashoda poslovanja i rashoda za nabavu nefinancijske imovine. U izvještajnom razdoblju u odnosu na prošlu godinu zabilježeno je povećanje kod funkcija Općih javnih usluga, Javnog reda i sigurnosti, Ekonomskih poslova, Zaštite okoliša, Unapređenje stanovanja i zajednice, Rekreacije, kulture i religija, Obrazovanja i Socijalne zaštite a smanjenje se bilježi kod funkcije Zdravstva.

U sljedećoj tablici daje se prikaz ostvarenja po vrstama funkcijske klasifikacije u 2023. i 2024. godini.

Tablica 17. Ostvarenje po vrstama funkcijske klasifikacije u 2023. i 2024. godini

|  |  |  |  |
| --- | --- | --- | --- |
| Naziv funkcijske klasifikacije - OPIS | Šifra | 2023. | 2024. |
| Opće javne usluge | 01 | 520.230,65 | 599.457,55 |
| Obrana | 02 | 0,00 | 0,00 |
| Javni red i sigurnost | 03 | 125.655,31 | 137.169,49 |
| Ekonomski poslovi | 04 | 275.740,74 | 541.981,97 |
| Zaštita okoliša | 05 | 110.834,39 | 244.290,09 |
| Usluge unapređenja stanovanja i zajednice | 06 | 49.577,38 | 75.164,83 |
| Zdravstvo | 07 | 36.126,12 | 15.110,44 |
| Rekreacija, kultura i religija | 08 | 152.008,20 | 174.338,65 |
| Obrazovanje | 09 | 205.543,52 | 250.587,58 |
| Socijalna zaštita | 10 | 55.766,78 | 59.840,02 |
| UKUPNI RASHODI | R1 | 1.531.483,09 | 2.097.940,62 |

**IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA**

Promjene u vrijednosti (revalorizaciji) i promjene u obujmu imovine i obveza jesu događaji koji utječu na neto vrijednost (razliku između imovine i obveza), a nisu rezultat aktivnosti odnosno transakcija kao i reklasifikacija i zamjena jedne vrste imovine/obveza drugom. Ovaj izvještaj dopuna je podacima iz Bilance.

Bilješka broj 15 – Izvještaj o promjenama u vrijednosti i obujmu imovine i obveza

Iz izvještaja (Šifra 9151) je evidentno ukupno smanjenje vrijednosti i obujma imovine u iznosu od 5.669,83 EUR.

|  |  |  |  |
| --- | --- | --- | --- |
| Opis promjene | Iznos (EUR) | Povećanje / smanjenje | Šifra |
| Do promjene u obujmu potraživanja za prihode poslovanja došlo je zbog otpisa zastarjelih potraživanja od kupaca naknade za uređenje voda do datuma 31.12.2018.godine koja više nisu bila naplativa na prijedlog Hrvatskih voda i popisnog povjerenstva i temeljem zaključka Općinskog načelnika o prihvaćanju izvješća Povjerenstva za popis imovine i obveza Općine Tučepi u iznosu od 5.669,83 EUR.rbokii | 5.669,83 | Smanjenje | P029 |

Iz izvještaja je vidljivo da nije došlo do promjene u vrijednosti (revalorizacija) imovine (Šifra 91511).

**IZVJEŠTAJ O OBVEZAMA**

Ovim izvještajem prati se stanje obveza za rashode poslovanja, za nabavu nefinancijske imovine i obveza za financijsku imovinu i to na početku izvještajnog razdoblja, njihovog povećanja i podmirenja u izvještajnom razdoblju kao i stanja na kraju izvještajnog razdoblja.

Bilješka broj 16 – Obveze

Stanje obveza na dan 1. siječnja 2024. godine (Šifra V001) predstavlja nepodmirene obveze iz prošlih proračunskih godina koje su prenesene u 2024. godinu. Obrazac Obveze sadrži podatke o obvezama za razdoblje 01. siječnja do 31. prosinca 2024. godine.

Ukupne obveze na dan 01. siječnja 2024. godine iznosile su 115.455,65 EUR.

Povećanje obveza u izvještajnom razdoblju iznosi 1.438.179,05 EUR (Šifra V002), dok su obveze podmirene u iznosu od 1.450.498,49 EUR (Šifra V004).

Stanje obveza na dan 31. prosinca 2024. godine iznosi 103.136,21 EUR (Šifra V006).

Stanje dospjelih obveza na kraju izvještajnog razdoblja (Šifra V007) iznosi 26.125,38 EUR. Stanje dospjelih obveza uključuje samo obveze za rashode poslovanja. Od ukupnih dospjelih obveza za rashode poslovanja, obveze za materijalne rashode (Šifra D232) iznose 25.340,92 EUR, obveze za naknade građanima i kućanstvima (Šifra D237) iznose 127,44 EUR i ostale tekuće obveze (Šifra D239) iznose 657,02 EUR. Dospjele obveze najvećim dijelom nisu podmirene jer su zaprimljene u novoj godini sa datumom dospijeća do 31.12.2024. godine pa ih nije bilo moguće platiti do 31.12.2024.godine.

Stanje nedospjelih obveza na kraju izvještajnog razdoblja (Šifra V009) iznosi 77.010,83 EUR. Od ukupnih nedospjelih obveza, obveze za rashode poslovanja (Šifra ND23) iznose 59.876,35 EUR a obveze za financijsku imovinu iznose (ND dio 25,26) iznose 17.134,48 EUR (Iznos obveze prema Ministarstvu financija koji se odnosi na beskamatni zajam u visini poreza na dohodak i prireza porezu na dohodak čije je plaćanje odgođeno i beskamatni zajam u visini izvršenog povrata poreza na dohodak i prireza porezu na dohodak temeljem godišnje prijave).

Tučepi, 17.veljače 2025. godine

Osoba za kontaktiranje: Frane Šimić

Telefon za kontakt: 021/623-595

E-mail za kontakt: frane.simic@tucepi.hr

Odgovorna osoba: Ante Čobrnić

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis voditelja računovodstva Potpis odgovorne osobe